
Text rozhodnutia
Súd: Krajský súd Bratislava Spisová značka: 5S/20/2012 Identifikačné číslo súdneho spisu: 1012200068 Dátum vydania rozhodnutia: 17. 04. 2012 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2012:1012200068.1 Uznesenie Krajský súd v Bratislave v právnej veci žalobcu: JUDr. Y. V., advokát, E. XX, XXX XX M., proti žalovanému: Centrum právnej pomoci, Námestie slobody 12, 810 05 Bratislava, IČO: 30 79 88 41, v konaní proti nečinnosti orgánu verejnej správy, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou pôvodne Najvyššiemu súdu SR dňa 08.11.2011 a tunajšiemu súdu postúpenou dňa 17.01.2012 sa žalobca domáhal, aby súd vydal uznesenie, ktorým žalovanému uloží povinnosť rozhodnúť v správnom konaní o návrhu žalobcu zo dňa 21.06.2010 na priznanie a vyplatenie náhrady trov konania ustanovenému advokátovi JUDr. Y. V. v právnej veci navrhovateľa D. E. proti I./ I. M., II./ O. M., o určenie otcovstva, vedenej na Okresnom súde Košice II pod sp. zn. 13C 39/2008 v lehote 30-ich dní od právoplatnosti tohto uznesenia postupom podľa štvrtej hlavy piatej časti O.s.p. Podaním doručeným súdu dňa 16.03.2012 a pred konaním vo veci samej žalobca súdu oznámil, že žalobu berie v celom rozsahu späť a žiada konanie zastaviť z dôvodu, že žalovaný medzičasom vo veci rozhodol, a ktoré jeho rozhodnutie mu bolo doručené dňa 14.03.2012. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil, a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom účinné späťvzatie žaloby žalobcom dňa 16.03.2012 súd konanie vo veci podľa § 250d ods. 3 O.s.p. zastavil. O náhrade trov konania súd rozhodol podľa § 146 ods. 1 písm. c/ v spojitosti s ust. § 246c O.s.p. a právo na ich náhradu žiadnemu z účastníkov konania nepriznal, keď konanie bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súdu k Najvyššiemu súdu SR v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

